Sabuk astéroid minangka dhaèrah sing bentuké torus ing Tata Surya, dunungé kira-kira ing antarané orbit planèt-planèt Jupiter lan Mars, sing dikuwasani dening akèh objèk sing bentuké ora teratur, kanthi cacah sing akèh nanging luwih cilik tinimbang planèt, sing diarani astéroid utawa planèt cilik. Sabuk astéroid iki uga diarani sabuk astéroid utama utawa sabuk utama kanggo mbedakaké karo populasi astéroid liyané ing Tata Surya kayata astéroid cedhak Bumi lan astéroid trojan. 